
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 759 


21 Ιουνίου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Τύπος και περιεχόμενο της προσωρινής δήλωσης 
απόδοσης φόρου και τελών που παρακρατούνται 
από αμοιβές που θεωρούνται εισόδημα από εμπο¬ 
ρικές επιχειρήσεις, από μισθούς και συντάξεις, κα¬ 
θώς και από αμοιβές για υπηρεσίες ελευθέριου 


επαγγέλματος. 1 

Άδεια λειτουργίας του Τερματικού Σταθμού Υγροποι¬ 
ημένου Φυσικού Αερίου (Υ.Φ.Α.) της Δ.ΕΠ.Α. Α.Ε. 
στη νήσο Ρεθυβούσα Μεγάρων. 2 

Σύσταση Νομικού Προσώπου στο Δήμο Μήθυμνας Ν. 
Λέσβου με την επωνυμία «Ενιαία Σχολική Επιτροπή 
οικισμών Αργένου - Λεπετύμνου και Συκαμινέας .... 3 

Σύσταση Νομικού Προσώπου στο Δήμο Αγίου Γεωργί- 
ου Ν. Κέρκυρας με την επωνυμία «Χορωδία Δήμου 
Αγίου Γεωργίου». 4 

Καθορισμός ημερών εκτός έδρας, μετακίνησης εκτός 
έδρας υπαλλήλων των Δήμων. 5 

Διόρθωση του Οργανισμού Εσωτερικής Υπηρεσίας 
Δήμου Δωρίου Ν. Μεσσηνίας. 6 

Τροποποίηση της συστατικής πράξης της Δημοτικής 
Επιχείρησης Ανάπτυξης Δήμου Ορχομενού (ΔΕΑ- 
ΔΟ). ψ 

Τροποποίηση του Οργανισμού Εσωτερικής Υπηρε¬ 
σίας της Κοινότητας Κυριακίου Ν. Βοιωτίας. 8 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στη Μαρίνου Χριστίνα - Λητών του 
Νικολάου. 9 

Καθορισμός και όροι διάθεσης των υγρών αποβλήτων 
του Ψυγείου της «Σπύρος Νικολίτσας - Ψυγεία 
Α.Ε.Β.Ε.» στο Ν. Λάρισας. 10 


ΑΠΟΦΑΣΕΙ Σ 

Αριθ.1051188/1102/Α0012 (1) 

Τύπος και περιεχόμενο της προσωρινής δήλωσης απόδο¬ 
σης φόρου και τελών που παρακρατούνται από αμοι¬ 
βές που θεωρούνται εισόδημα από εμπορικές επιχει¬ 
ρήσεις, από μισθούς και συντάξεις, καθώς και από 
αμοιβές για υπηρεσίες ελευθέριου επαγγέλματος. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Την 1039386/441 /Α0006/21.4.2000 (ΦΕΚ571 Β’) κοινή 
απόφαση του Πρωθυπουργού και του Υπουργού Οικονο¬ 
μικών περί ανάθεσης αρμοδιοτήτων στους Υφυπουρ¬ 
γούς. 

2. Τις διατάξεις των άρθρων 55, 57, 58, 59 και 60 του Ν. 
2238/1994 (ΦΕΚΙδΙΑ’). 

3. Την ανάγκη απλούστευσης του εντύπου της προσω¬ 
ρινής δήλωσης απόδοσης φόρου και τελών χαρτοσήμου. 

4. Ότι από την απόφαση αυτή δεν προκαλείται δαπάνη 
σε βάρος του κρατικού προϋπολογισμού, πέραν από εκεί¬ 
νη που έχει προϋπολογισθεί για την εκτύπωση του εντύ¬ 
που, αποφασίζουμε: 

1. Ορίζουμε ότι ο τύπος και το περιεχόμενο του εντύπου 
της προσωρινής δήλωσης απόδοσης του φόρου, των τε¬ 
λών χαρτοσήμου και εισφοράς ΟΓΑ, που παρακρατήθη¬ 
καν από αμοιβές που θεωρούνται εισόδημα από εμπορι¬ 
κές επιχειρήσεις, από μισθούς και συντάξεις, καθώς και 
από αμοιβές για υπηρεσίες ελευθέριου επαγγέλματος, 
έχει όπως το σχετικό υπόδειγμα, το οποίο επισυνάπτεται 
ως παράρτημα στην παρούσα. 

2. Η (υπόψη) δήλωση υποβάλλεται στην αρμόδια δημό¬ 
σια οικονομική υπηρεσία μέχρι την 20η ημέρα των μηνών 
Μαρτίου, Μάίου, Ιουλίου, Σεπτεμβρίου, Νοεμβρίου και Ια¬ 
νουάριου ή του επόμενου από την υποχρέωση παρακρά¬ 
τησης μήνα ή μέσα στο πρώτο δεκαπενθήμερο του επό¬ 
μενου από την παρακράτηση μήνα ή προκειμένου για ναυ¬ 
τικούς μέσα στο πρώτο δεκαπενθήμερο των μηνών 
Σεπτεμβρίου, Μαρτίου, κατά περίπτωση, του οικείου 
έτους, για να αποδοθούν τα ποσά του φόρου και των τε¬ 
λών που παρακρατήθηκαν κατά τη διάρκεια της αμέσως 

προηγούμενης φορολογικής περιόδου (δίμηνο-μήνας- 
εξάμηνο). 

3. Οι υπόχρεοι σε υποβολή των δηλώσεων απόδοσης 
φόρου - και τελών χαρτοσήμου που παρακρατήθηκαν 
από μισθούς και συντάξεις, οφείλουν να υποβάλλουν και 
ορισπκή δήλωση φόρου μισθωτών υπηρεσιών μέσα στο 
μήνα Μάρτιο κάθε έτους, για τις αποδοχές ή συντάξεις 


που κατέβαλαν σε μισθωτούς ή συνταξιούχους, μέσα 
στον προηγούμενο χρόνο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 2000 

Ο ΥΦΥΠΟΥΡΓΟΣ 

Α. ΦΩΤΙΑΔΗΣ 

Αριθ. Δ3/Α/7148 (2) 

Άδεια λειτουργίας του Τερματικού Σταθμού Υγροποιημέ¬ 
νου Φυσικού Αερίου (Υ.Φ.Α.) της Δ.ΕΠ.Α. Α.Ε. στη νή¬ 
σο Ρεθυβούσα Μεγάρων. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Την απόφαση με αριθμό Δ3/Α/9686/18.6.98 του 
Υπουργείου Ανάπτυξης, με την οποία παρατάθηκε μέχρι 
30.5.2000 η ισχύς της απόφασης με αριθμό Δ3/Φ. 12.1/ 
4775/6.5.93 του ΥΒΕΤ, με την οποία χορηγήθηκε στη 
Δ.ΕΠ.Α. Α.Ε. άδεια εγκατάστασης του Τερματικού Σταθ¬ 
μού Υ.Φ.Α., στη νησίδα Ρεβυθούσα. 

2. Τις αιτήσεις με αριθμούς: 2531/19.8.99, 2516/ 
19.8.99, 2647/3.11.99, 270Α/4.11.99, 80819/22.11.99, 
2760/3.2.2000, 2773/17.2.2000, 2836/27.3.2000, 2843/ 
3.4.2000, 2863/12.4.2000, ΤΕ0250/4.5.2000 και 2920/ 
17.5.2000τηςΔΕΠΑΑ.Ε., με τις οποίες η εταιρεία έχει ζη¬ 
τήσει την χορήγηση αδείας λειτουργίας του Τερματικού 
Σταθμού Υ.Φ.Α. στη νήσο Ρεβυθούσα Μεγάρων, του οποί¬ 
ου η κατασκευή ολοκληρώθηκε και έχει υποβάλει όλα τα 
προς τούτο απαιτούμενα δικαιολογητικά. 

3. Το πιστοποιητικό πυρασφαλείας με αριθμό 24/ 
Φ.701.4/20.1.2000 της Πυροσβεστικής Υπηρεσίας Ελευ¬ 
σίνας, σύμφωνα με το οποίο η Δ.ΕΠ.Α. Α.Ε. έλαβε όλα τα 
μέτρα και μέσα πυρασφαλείας που προβλέπονται στη με¬ 
λέτη πυρασφαλείας με αριθμό 4/1939 του Τερματικού 
Σταθμού Υ.Φ.Α. στη νήσο Ρεβυθούσα Μεγάρων. 

4. Την απόφαση έγκρισης περιβαλλοντικών όρων του 
Τερματικού Σταθμού Υ.Φ.Α. στη νήσο Ρεβυθούσα Μεγά¬ 
ρων με αριθμό 18910/9.10.92, η οποία τροποποιήθηκε με 
την απόφαση με αριθμό 48758/4.11.99του Υ.ΠΕ.ΧΩ.Δ.Ε. 

5. Την απόφαση με αριθμό 3018/449/17.5.2000 της Δι¬ 
εύθυνσης Πολεοδομίας και Περιβάλλοντος της Νομαρ¬ 
χιακής Αυτοδιοίκησης Δυτικής Αττικής, με την οποία χο¬ 
ρηγήθηκε στη Δ.ΕΠ.Α. Α.Ε. άδεια διάθεσηςδ. Τις άδειες 
οικοδομής με αριθμούς 225/95, 160/97, 165/96 και 
53/2000 του Πολεοδομικού Γραφείου Μεγάρων της Νο¬ 
μαρχίας Δυτικής Αττικής. 

7. Την αναθεωρημένη μελέτη ασφαλείας του Σταθμού 
Υγροποιημένου Φυσικού Αερίου στη νήσο Ρεβυθούσα 
Μεγάρων και του συμπληρωματικού τεύχους αυτής για 
το Πλοίο Μεταφοράς Υγροποιημένου Φυσικού Αερίου. 

8. Το έγγραφο με αριθμό 2750/25.1.2000 της Δ.ΕΠ.Α. 
Α.Ε., σύμφωνα με το οποίο η υποβληθείσα μελέτη ασφα¬ 
λείας των εγκαταστάσεων και ο σχεδιασθείς και εγκατα¬ 
σταθείς εξοπλισμός και οι διαδικασίες ασφάλειας που κα¬ 
θιερώνονται στη λειτουργία του Σταθμού αντιμετωπίζουν 
άλατα συμπεράσματα της αξιολόγησης του ΕΚΕΦΕ «ΔΗ¬ 
ΜΟΚΡΙΤΟΣ» επί της μελέτης ασφαλείας. 

9. Το Πιστοποιητικό Καταλληλότητας για λειτουργία με 
αριθμό ΕΒ/ϋΕΡΑ/10637/96/001/16.9.1996 των ϋογό’ 5 
καθώς και τα Κείμενα «Ειδικών Απαιτήσεων Ισχύος (Προ¬ 
ϋποθέσεων)» και «Περιορισμών» που αναφέρονται σ’ αυ¬ 
τό. 

10. Το Πιστοποιητικό Επιθεώρησης με αριθμό 
Ι_ΡΒ.410.94.067/00-3/6.4.2000 του ΒυΓθαυ νθπΙαε. 

11. Τα Πιστοποητικά Δοκιμών Λειτουργίας για τις δυο 
δεξαμενές Α και Β, της Κοινοπραξίας \Λ/ΗΕ850Ε 1_(3Α 
Ο33ΐθο1ιηο1θ9γ Είά. - ΤθοόηίοαΙ ΕΙπίοη 3.Α. 

12. Τα Πιστοποητικά Δοκιμών Λειτουργίας για τις κρυο- 
γενικές εγκαταστάσεις, του Οοπεοόίυηη 30ΕΒΕΘΑΖ - 3Ν 
ΤΕΟΗΝΙΟΑΖ - ΤΕΟΗΝΙΟΑΙΕΙΝΙΟΝ. 


13. Τις υπεύθυνες δηλώσεις της Δ.ΕΠ.Α Α.Ε. που ανα- 
φέρονται στην ασφαλή λειτουργία των υπόψη εγκατα¬ 
στάσεων και στην κατά νόμο επίβλεψη της λειτουργίας 
και συντήρησης τους. 

14. Τους Νόμους 6422/34 και 2516/97, το Ν.Δ. 241/73, 
τα Β.Δ. 15/21.10.22 και 16/17.3.50, το οποίο τροποποιή¬ 
θηκε και συμπληρώθηκε με το από 24-11 /17.12.53 Β.Δ., τα 
Π.Δ. 437/85, 381/89 και 27/96. 

15. Το Ν. 2115/1993, σύμφωνα με το άρθρο 29του οποί¬ 
ου είναι δυνατό να δοθεί άδεια εγκατάστασης και λει¬ 
τουργίας για κάθε έργο μεταφοράς και αποθήκευσης, μέ¬ 
τρησης και διανομής του φυσικού αερίου, του οποίου η 
ανέγερση και η επέκταση εμπίπτει στην αρμοδιότητα της 
Δ.ΕΠ.Α., κατά παρέκκλιση από κάθε κείμενη διάταξη. 

16. Την απόφαση με αριθμό Δ 15/Φ 19/2788/13.3.96 του 
Υπουργού Ανάπτυξης για μεταβίβαση αρμοδιοτήτων 
στον Γενικό Γραμματέα, η οποία τροποποιήθηκε με την 
απόφαση με αριθμό Δ15/Α/Φ19/21364/96 του Υπουργού 
Ανάπτυξης. 

17. Την από 9.5.2000 έκθεση αυτοψίας. 

18. Το διπλότυπο είσπραξης 53.500 δρχ. με αριθμό 
4892349/2195/31.5.2000 της ΔΟΥ ΙΒ’ Αθηνών. 

19. Το από 31.5.2000 εισηγητικό σημείωμα της αρμο¬ 
δίας Υπηρεσίας του Υπουργείου Ανάπτυξης, αποφασί¬ 
ζουμε: 

Χορηγούμε στη Δ.ΕΠ.Α. Α.Ε. άδεια λειτουργίας αόρι¬ 
στης χρονικής διάρκειας για τον Τερματικό Σταθμό Υγρο¬ 
ποιημένου Φυσικού Αερίου στη νήσο Ρεβυθούσα Μεγά¬ 
ρων, σύμφωνα με τις τεχνικές περιγραφές και τα θεωρη¬ 
μένα σχεδιαγράμματα που συνοδεύουν την παρούσα 
απόφαση και με τους παρακάτω όρους και περιορισμούς: 

Η παρούσα άδεια τελεί υπό επανεξέταση σύμφωνα με 
τις διατάξεις της παρ. 6 του άρθρου 13 του Νόμου 
2516/97 (ΦΕΚ 159/Α/8.8.97) και χορηγείται για τις συνθή¬ 
κες λειτουργίας που έχουν πιστοποιηθεί από τους αντί¬ 
στοιχους διεθνείς οίκους επιθεωρήσεως, σύμφωνα με τα 
συνημμένα πιστοποιητικά. 

Να τηρούνται σε ετοιμότητα όλα τα μέτρα και μέσα πυ¬ 
ροπροστασίας που προβλέπονται από την εγκεκριμένη 
μελέτη πυροπροστασίας. Το πιστοποιητικό πυρασφαλεί¬ 
ας να ανανεώνεται πριν από τη λήξη του και να προσκομί¬ 
ζεται αντίγραφο στην αρμόδια Υπηρεσία του Υπουργείου 
Ανάπτυξης. 

Να τηρούνται οι όροι πού αναφέρονται στην ΚΥΑ έγκρι¬ 
σης περιβαλλοντικών όρων, η οποία πρέπει να ανανεώνε¬ 
ται πριν από τη λήξη της και να προσκομίζεται αντίγραφο 
στην αρμόδια Υπηρεσία του Υπουργείου Ανάπτυξης. 

Να κοινοποιείται στην αρμόδια Διεύθυνση Εγκαταστάσε¬ 
ων Πετρελαιοειδών του Υπουργείου Ανάπτυξης αντίγραφο 
του πιστοποιητικού καταλληλότητας για λειτουργία των 
ΕΙογό’ 5, κάθε φορά που αυτό ανανεώνεται καθώς και του 
κειμένου προϋποθέσεων κατά την ετήσια επανεξέταση του 
πιστοποιουμένου συστήματος από τους ϋογό’ε. 

Η παρακολούθηση της λειτουργίας των εγκαταστάσε¬ 
ων και ιδιαίτερα η συντήρηση τους να γίνεται σύμφωνα με 
τους διεθνείς κανονισμούς που ισχύουν για παρόμοια συ¬ 
στήματα διαχείρισης φυσικού αερίου και που έχουν προ¬ 
διαγράφει στη μελέτη του έργου. 

Να τηρούνται οι όροι και προϋποθέσεις που αναφέρο- 
νται στα πιστοποιητικά των ϋογά’ε. 

Η επίβλεψη της λειτουργίας των εγκαταστάσεων του 
σταθμού να γίνεται από πρόσωπα που έχουν όλα τα απαι- 
τούμενα από τον Νόμο προσόντα. 

Το Υπουργείο Ανάπτυξης διατηρεί το δικαίωμα να επι¬ 
βάλλει την εκτέλεση μεταρρυθμίσεων στις εγκαταστά¬ 
σεις, σε κάθε περίπτωση που θα διαπιστωθεί ότι τούτο εί¬ 
ναι αναγκαίο για να εκπληρωθούν οι επιδιωκόμενοι σκο¬ 
ποί που προβλέπονται από το άρθρο 2 του από 
15-10-1922 Β.Δ. 

Η παρούσα άδεια δεν απαλλάσσει την ενδιαφερόμενη 
εταιρεία από την υποχρέωση να εφοδιασθεί με άλλη 
άδεια, αν από άλλες διατάξεις προκύπτει αντίστοιχη υπο¬ 
χρέωση της. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 5 Ιουνίου 2000 

Με εντολή Υπουργού 

Ο Γενικός Γραμματέας 
ΑΝΤ. ΠΑΠΑΘΑΝΑΣΟΠΟΥΛΟΣ 

-♦- 

Αριθ. 3698 (3) 

Σύσταση Νομικού Προσώπου στο Δήμο Μήθυμνας Ν. Λέ¬ 
σβου με την επωνυμία «Ενιαία Σχολική Επιτροπή οικι¬ 
σμών Αργένου - Λεπετύμνου και Συκαμινέας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1) Τις διατάξεις του άρθρου 208 του Δ.Κ.Κ. (Π.Δ. 
410/95) και του Ν. 2503/97. 

2) Τις διατάξειςτου άρθρου 5του Ν. 1894/90 όπου ορί¬ 
ζεται ότι συνιστώνται δημοτικά ή κοινοτικά Νομικά Πρό¬ 
σωπα, με την επωνυμία «Σχολικές Επιτροπές». 

3) Την αριθ. 12/2000 απόφαση του Δ.Σ. του Δήμου Μή¬ 
θυμνας, αποφασίζουμε: 

1) Συνιστούμε στο Δήμο Μήθυμνας Νομού Λέσβου Νο¬ 
μικό Πρόσωπο με την ονομασία Ενιαία Σχολική Επιτροπή 
Οικισμών Αργένου - Λεπετύμνου και Συκαμινέας. 

2) Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αναλωσίμων υλικών κ.λπ. 

β) Η εκτέλεση μικρών έργων για επισκευή και συντήρη¬ 
ση των διδακτηρίων. 

γ) Η αποκατάσταση φθορών και ζημιών των επίπλων εξο¬ 
πλισμού και γενικά των διδακτηριακών εγκαταστάσεων. 

δ) Η φροντίδα για την εξεύρεση πόρων και ο εφοδια¬ 
σμός των σχολικών μονάδων με έπιπλα και σκεύη, με βι¬ 
βλία για τη σχολική βιβλιοθήκη και γενικά με άλατα μέσα 
που είναι απαραίτητα για τη λειτουργία τους και γενικό¬ 
τερα η λήψη όλων των μέτρων που κρίνονται αναγκαία για 
τη στήριξη της διοικητικής λειτουργίας των σχολικών μο¬ 
νάδων. 

3) Το Νομικό Πρόσωπο διοικείται από 9μελές Δ.Σ. απο- 
τελούμενο από τον 

α) Εκάστοτε Δήμαρχο του Δήμου Μηθύμνης, σαν Πρό¬ 
εδρο. 

β) Τους τρεις δασκάλους Διευθυντές των Δημοτικών 
Σχολείων Αργένου - Λεπετύμνου - Συκαμινέας. 

γ) Έναν νηπιαγωγό από τα νηπιαγωγεία Λεπετύμνου και 
Συκαμινέας. 

δ) Ένα δημοτικό σύμβουλο. 

ε) Τρεις εκπροσώπους από τους συλλόγους γονέων και 
κηδεμόνων. 


4) Η θητεία του πρώτου Διοικητικού Συμβουλίου λήγει 
με τη λήξη της δημοτικής περιόδου. 

Η θητεία των μελών του Διοικητικού Συμβουλίου ακο¬ 
λουθεί τη δημοτική περίοδο. 

5) Πόροι του Νομικού Προσώπου είναι: 

α) Η ετήσια επιχορήγηση του Δήμου Μηθύμνας. 

β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές και 
κληροδοσίες. 

δ) Εισπράξεις από το το αντίτιμο των παρεχομένων 
πραγμάτων ή υπηρεσιών. 

ε) Πρόσοδοι από την περιουσία. 

6) Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ.Σ. ανα- 
πληρούμενο από τον Αντιπρόεδρο. 

7) Το Δ.Σ. εκλέγει ένα από τα μέλη του ως Αντιπρόεδρο 
και ένα ως Γραμματέα και τον ταμία. 

Με την παρούσα απόφαση προκαλείται δαπάνη ύψους 
5.000.000 δρχ. κατ’ έτος κάποια θα καλυφθεί από τον αντί¬ 
στοιχο Κ.Α. του προϋπολογισμού του Δήμου Μηθύμνας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Μυτιλήνη, 26 Μαΐου 2000 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΠΑΝ. ΣΕΡΑΪΔΗΣ 

-♦- 

Αριθ. 3022 (4) 

Σύσταση Νομικού Προσώπου στο Δήμο Αγίου Γεωργίου 
Ν. Κέρκυρας με την επωνυμία «Χορωδία Δήμου Αγίου 
Γεωργίου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις του άρθρου 203 του Π.Δ/τος 410/95 
(ΔΚΚ) καθώς και τις όμοιες του Ν. 2503/97. 

2. Την αριθμ. 14/2000 απόφαση του Δ.Σ. του Δήμου Αγί¬ 
ου Γεωργίου «Περί σύστασης Δημοτικής Χορωδίας» ίδιο 
Νομικό Πρόσωπο Δημοσίου Δικαίου, αποφασίζουμε: 

1. Συνιστάται στο Δήμο Αγίου Γεωργίου Ν. Κέρκυρας 
Νομικό Πρόσωπο Δημοσίου Δικαίου με την επωνυμία «Χο¬ 
ρωδία Δήμου Αγίου Γεωργίου» το οποίο διέπεται από τις 
διατάξεις του άρθρου 203 Π.Δ/τος 410/95 (ΔΚΚ). 

2. Σκοπός: 

Ο σκοπός του Νομικού Προσώπου σύμφωνα με το άρ¬ 
θρο 203 παρ. 4 του Π.Δ/τος 410/95 (ΔΚΚ), είναι η ανάπτυ¬ 
ξη της Μουσικής Παιδείας και Τέχνης στον Τομέα της Φω¬ 
νητικής Μουσικής (Χορωδία, μαντολινάτα κ.λπ.) και ορ¬ 
γάνωση συναυλιών μέσα και έξω από τα όρια του Δήμου 
και του Νομού Κέρκυρας. 

3. Πόροι: 

Πόροι του Νομικού Προσώπου σύμφωνα με την παρ. 2 
του άρθρου 203 του Π.Δ/τος 410/95, είναι: 

α. η ετήσια επιχορήγηση του Δήμου που ορίζεται στο 
ποσόν 2.000.000 δρχ. τουλάχιστον. 

β. η επιχορήγηση ή κάθε άλλη οικονομική ενίσχυση ή 
παροχή του Κράτους είτε απευθείας προς αυτό, είτε μέ¬ 
σω του Δήμου Αγίου Γ εωργίου. 

γ. κάθε είδους συνδρομή, εισφορά, δωρεά, κληρονομιά 
και κληροδοσία. 

δ. έσοδα από το αντίτιμο των υπηρεσιών που παρέχο¬ 
νται από το Νομικό Πρόσωπο. 

ε. πρόσοδοι από την ιδία αυτού περιουσία. 

στ. κάθε άλλη νόμιμη πρόσοδος. 

4. Διοίκηση: 

Το Νομικό Πρόσωπο διοικείται από 7μελές Διοικητικό 
Συμβούλιο, σύμφωνα με την παρ. 3 του 203 του Π.Δ. 
410/95, ως εξής: 

α. το Δήμαρχο ή άλλο Δημοτικό Σύμβουλο, που ορίζεται 
με απόφαση του Δ.Σ., ως Πρόεδρος. 

β. τρεις Δημοτικούς Συμβούλους που ορίζονται με από¬ 
φαση του Δ.Σ. 

γ. ένα αιρετό μέλος τη Δημοτικής χορωδίας που εκλέ¬ 
γεται μέσα από τα Μέλη της, απαυτά. 

δ. δύο Δημότες, που προτείνει ο Δήμαρχος, ανάμεσα 
στα Πρόσωπα τα οποία ασχολούνται με τη Μουσική ή 
έχουν γνώσεις ή εμπειρία στα Πολιτιστικά και Καλλιτεχνι¬ 
κά, γενικώς θέματα που ορίζεται με απόφαση του Δ.Σ. 

Το Διοικητικό Συμβούλιο εκλέγει από τα Μέλη του, Αντι¬ 
πρόεδρο και το Γραμματέα αυτού. 

Η θητεία των μελών του Διοικητικού Συμβουλίου, ακο¬ 
λουθεί την Δημοτική περίοδο. 

Νέα Μέλη του Διοικητικού Συμβουλίου ορίζονται όταν 
λήγει η θητεία των παλαιών ή όταν κατά τη διάρκεια της 
θητείας τους κενωθεί θέση, για οποιοδήποτε λόγο. 

Μέχρις εκλογής του αιρετού μέλους απάτη Δημοτική Χο¬ 
ρωδία ή οποιασδήποτε κενούμενης θέσεως μέλους το Δ.Σ. 
λειτουργεί με την ελλειπή σύνθεση του που δεν μπορεί να 
είναι κατώτερη από τον αριθμό που απαιτείται για απαρτία. 

5. Δραστηριότητες 

Στις δραστηριότητες της Δημοτικής Χορωδίας ανήκουν 
η κινητοποίηση, εκπαίδευση και χρησιμοποίηση εθελοντι¬ 
κού προσωπικού που προέρχεται από την περιοχή του 
Δήμου. 

6. Εκπροσώπηση 

Η Δημοτική Χορωδία, εκπροσωπείται ενώπιον των πό¬ 
σης φύσεως και δικαιοδοσίες εν γένει δικαστηρίων και 
Δημοσίων και Διοικητικών Αρχών, καθώς και στις συναλ¬ 
λαγές του με Φυσικά και παντός είδους Νομικά Πρόσωπα 
Δημοσίου και Ιδιωτικού Δικαίου και Οργανισμούς από τον 
Πρόεδρο του Διοικητικού Συμβουλίου του και όταν αυτός 
απουσιάζει ή κωλύεται από τον Αντιπρόεδρο. 

7. Διάλυση 

«Η Δημοτική Χορωδία» Δήμου Αγίου Γεωργίου, καταρ- 
γείται με τον ίδιο τρόπο που συνεστήθη και η περιουσία 
του περιέρχεται στο Δήμο που τον ίδρυσε και διατίθεται 
κατά τον τρόπον που θα ορίσει το Δημοτικό Συμβούλιο 

Κάθε άλλη λεπτομέρεια που δεν προβλέπεται από το 
Ιδρυτικό Διάταγμα και τον παρόντα Κανονισμό, ρυθμίζε¬ 
ται με απόφαση του Δημοτικού Συμβουλίου του Δήμου 
Αγίου Γεωργίου, ύστερα από αιτιολογημένη πρόταση του 
Διοικητικού Συμβουλίου «της Δημοτικής Χορωδίας» και 
στηριζόμενη στις διατάξεις του Νόμου. 

Από τις διατάξεις της απόφασης αυτής προκύπτει δα¬ 
πάνη σε βάρος του Προϋπολογισμού Δήμου Αγίου Γεωρ¬ 
γίου ποσό 2.000.000 δραχμών ετησίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 22 Μάίου 2000 

Ο Γενικός Γραμματέας κ.α.α. 

Ο Γενικός Διευθυντής 
ΓΙΑΝΝΗΣ ΠΕΤΣΙΟΣ 


Αριθ. 3926 (5) 

Καθορισμός ημερών εκτός έδρας, μετακίνησης εκτός 
έδρας υπαλλήλων των Δήμων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2503/97. 

2. Τις διατάξεις του άρθρου 29Α του Ν. 1558/85 όπως 
συμπληρώθηκε με το άρθρο 27 του Ν. 2081/92 καθώς και 
το γεγονός ότι η προκαλούμενη δαπάνη που θα δημιουρ- 
γηθεί θα αντιμετωπισθεί από τις πιστώσεις που έχουν εγ¬ 
γράφει για το σκοπό αυτό στους προϋπολογισμούς των 
Περιφερειών. 

3. Τις διατάξεις του Ν. 2685/99. 

4. Την ανάγκη μετακίνησης εκτός έδρας των με οποια¬ 
δήποτε σχέση εργασίας υπαλλήλων που υπηρετούν 
στους Δήμους για εκτέλεση υπηρεσίας, αποφασίζουμε: 

Καθορίζουμε αριθμό ημερών κίνηση εκτός έδρας με δι¬ 
καίωμα αποζημίωσης και όχιπέραντων 120 ημερών ετήσια, 
για εκτέλεση υπηρεσίας των με οποιαδήποτε σχέση εργα¬ 
σίας υπαλλήλων που υπηρετούν στους Δήμους ως εξής: 

1. Μηχανικών και γενικά τεχνικού προσωπικού μέχρι 
120 ημέρες, το έτος. 

2. Διοικητικού και λοιπού μη τεχνικού προσωπικού μέχρι 
60 ημέρες το έτος. 

3. Οδηγών αυτοκινήτων και χειριστών μηχανημάτων γε¬ 
νικά μέχρι 120 ημέρες, το έτος. 

Η απόφαση αυτή ισχύει από 1.1.2000 και εφεξής και μέ¬ 
χρι τροποποίηση της ή κατάργησή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρο, 13 Απριλίου 2000 

Ο Γ ενικός Γ ραμματέας Περιφέρειας κ.α.α. 

Η Διευθύντρια 
ΣΤ. ΚΛΑΜΟΥΡΗ 

-♦- 

Αριθ. 5359 (6) 

Διόρθωση του Οργανισμού Εσωτερικής Υπηρεσίας Δή¬ 
μου Δωρίου Ν. Μεσσηνίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Την αριθμ.5444/26.4.99 απόφασή μας, η οποία δημο- 
σιεύθηκε στο ΦΕΚ1446/13.7.99, και με την οποία εγκρίθη- 
κε ο Ο.Ε.Υ. του Δήμου Δωρίου. 

2. Την αριθμ. 26/17.4.2000 απόφαση του Δ.Σ. Δωρίου με 
την οποία επιχειρείται α) η διόρθωση του Ο.Ε.Υ. του ως 
άνω Δήμου, καθόσον εκ παραδρομής ανεγράφη στο Κε¬ 
φάλαιο Α η οργανική θέση, Κατ/κλ. ΔΕΙ5 (Εισπρακτόρων 
Εσόδων ΟΤΑ) ως μόνιμη τακτική θέση, ενώ θα έπρεπε να 
οριστεί ως προσωρινή προσωποπαγή θέση της ίδιας ως 
άνω Κατ/κλ., και β) η εξάλειψη της επίσης προσωποπα¬ 
γούς προσωρινής θέσης Κατ/κλαδ. ΔΕ 14 (Ελεγκτών Εσό¬ 
δων ΟΤΑ) καθόσον η ως άνω θέση ουδέποτε υπήρχε 
στους Ο.Ε.Υ. των τέως Κοινοτήτων και τώρα Δημοτικών 
Διαμερισμάτων των Δήμων, αποφασίζουμε: 

Διορθώνουμε την αριθμ. 5444/26.4.99 απόφασή μας με 
την οποία εγκρίναμε τον Ο.Ε.Υ. του Δήμου Δωρίου ως 
εξής: 

1. Διαγράφουμε από το Κεφάλαιο Απαραγρ. 2 τη μία (1) 
θέση Κατ/Κλ. ΔΕΙ 5 Εισπρακτόρων, την οποία και μεταφέ¬ 
ρουμε στην παράγραφο 5 στο προσωποπαγές προσωπι¬ 
κό ως έχει: 

2. Εξαλείφουμε την προσωποπαγή οργανική θέση 
Κατ/κλ. ΔΕ14 (Ελεγκτών),καθόσον ουδέποτε υπήρξε ορι- 
σθείσα στους Ο.Ε.Υ. των τέως Κοινοτήτων και νυν Δημο¬ 
τικών Διαμερισμάτων. 

Από τις διατάξεις αυτής της απόφασης δενπροκαλείται 
δαπάνη εις βάρος του οικείου ΟΤΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 24 Μάίου 2000 

Με εντολή Γενικού Γραμματέα Περιφέρειας 
Ο Διευθυντής 
ΙΩΑΝ. ΚΥΒΕΛΟΣ 

-♦- 

Αριθ. 758 (7) 

Τροποποίηση της συστατικής πράξης της Δημοτικής Επι¬ 
χείρησης Ανάπτυξης Δήμου Ορχομενού (ΔΕΑΔΟ). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Την 4678/7.5.93 απόφαση του Νομάρχη Βοιωτίας 
σχετικά με τη σύσταση Δημοτικής Επιχείρησης Ανάπτυ¬ 
ξης Δήμου Ορχομενού Ν. Βοιωτίας (Δ.Ε.Α.Δ.Ο.). 

2. Την 175/99 απόφαση του Δημοτικού Συμβουλίου Ορ¬ 
χομενού περί τροποποίησης της συστατικής πράξης της 
Δημοτικής Επιχείρησης Ανάπτυξης Δήμου Ορχομενού 
ως προς τους σκοπούς της. 

3. Τις διατάξεις του Ν. 2503/97 περί «Διοίκησης Οργά¬ 
νωσης, στελέχωσης της Περιφέρειας, ρυθμίσεις θεμά¬ 
των για την Τοπική Αυτοδιοίκηση και άλλες διατάξεις». 

4. Την 5921/97 απόφαση του Γ ενικού Γ ραμματέα της Πε¬ 
ριφέρειας περί «Μεταβίβασης δικαιώματος υπογραφής 
με εντολή Γεν. Γραμματέων Περιφερειών στους Δ/ντές 
Τοπικής Αυτοδιοίκησης και Διοίκησης, αποφασίζουμε: 

Τροποποιούμε την 4678/7.5.93 απόφαση του Νομάρχη 
Βοιωτίας που αφορά την σύσταση της Δημοτικής Επιχεί¬ 
ρησης Ανάπτυξης Δήμου Ορχομενού όπως αυτή τροπο¬ 
ποιήθηκε με την αριθμ. 17029/96/17.1.97 απόφαση του 
Αναπληρωτή Περιφερειακού Διευθυντή Ν. Βοιωτίας προ¬ 
σθέτοντας στους σκοπούς της Επιχείρησης στο Άρθρο 2 
της συστατικής της πράξης τα εξής: 

1. Λειτουργία δραστηριότητας Τοπικής Συγκοινωνίας. 

2. Λειτουργία δραστηριότητας Αναψυκτηρίων. 

3. Λειτουργία δραστηριότητας Σινεμά. 

4. Περιβάλλον, Περιβαλλοντική Εκπαίδευση. 

5. Ίδρυση και λειτουργία Επιστημονικών Εργαστηρίων 
που θα σχετίζονται με την αγροτική οικονομία (Εδαφολο- 
γικές μελέτες, Υδραυλικές μελέτες, Πειραματικές καλ¬ 
λιέργειες κ.λπ.). 

Από τις διατάξειςτης απόφασης αυτής δενπροκαλείται δα¬ 
πάνη σε βάροςτου προϋπολογισμού του Δήμου Ορχομενού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 28 Ιανουάριου 2000 
Με εντολή Γ ενικού Γ ραμματέα Περιφέρειας 
Η Διευθύντρια 
Ε. ΘΕΟΔΩΡΑΚΗ 


Αριθ. 2362 (8) 

Τροποποίηση του Οργανισμού Εσωτερικής Υπηρεσίας 
της Κοινότητας Κυριακίου Ν. Βοιωτίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1) Τις διατάξεις του άρθρου 34 του Ν. 2190/94 «Σύστα¬ 
ση ανεξάρτητης Αρχής για την επιλογή προσωπικού και 
ρύθμιση θεμάτων Διοίκησης». 

2) Την 53560/59/6.8.86 Γεν. Διαταγή του Υπουργείου 
Εσωτερικών, που αφορά ψήφιση Οργανισμών Εσωτερι¬ 
κής Υπηρεσίας Δήμων και Κοινοτήτων. 

3) Τις διατάξεις του άρθρου 12 του Ν. 1188/81, όπως 
αντικαταστάθηκε με τις διατάξεις του άρθρου 26 του Ν. 
1832/1989 και του άρθρου 8του Ν. 2307/95, σύμφωνα με 
τις οποίες καθορίζονται με τον Οργανισμό Εσωτερικής 
Υπηρεσίας η διάρθρωση των Υπηρεσιών σε Δ/νσεις, Τμή- 
ματα και Γ ραφεία οι αρμοδιότητες τους και οι θέσεις κα¬ 
τά κατηγορία και κλάδους προσωπικού. 

4) Την 73/1999 απόφαση του Κοινοτικού Συμβουλίου 
Κυριακίου «περί τροποποίησης του Οργανισμού Εσωτε¬ 
ρικής Υπηρεσίας της Κοινότητας. 

5) Την 26/1999 σύμφωνη γνωμοδότηση του Υπηρεσια¬ 
κού Συμβουλίου του άρθρου 8 του Ν. 2307/95 του Νομού 
Βοιωτίας. 

6) Τις διατάξεις του Ν. 2503/97. 

7) Την αριθμ. 5921/9.9.97 απόφαση της Περιφέρειας 
Στερεός Ελλάδας περί μεταβίβασης δικαιώματος υπο¬ 
γραφής «με εντολή Γενικού Γραμματέα Περιφέρειας», 
αποφασίζουμε: 

Εγκρίνουμε την 73/1999 απόφαση του Κοινοτικού Συμ¬ 
βουλίου Κυριακίου, με την οποία τροποποιείται ο Οργανι¬ 
σμός Εσωτερικής Υπηρεσίας της Κοινότητας καιπροβλέ- 
πεται να έχει την παρακάτω σύνθεση: 

ΑΥΤΟΤΕΛΕΣ ΓΡΑΦΕΙΟ 

Α. ΚΑΤΗΓΟΡΙΑ ΔΕ 

1) Κλάδος ΔΕΙ (Διοικητικού) 

α) Τρείς θέσεις Διοικητικών υπαλλήλων με βαθμό Δ’ έως 
Α'. 

2) Κλάδος ΔΕ23 

α) Μία θέση Δημοτικής Αστυνομίας με βαθμό Δ’ έως Α' 

3) Κλάδος ΔΕ29 (Οδηγών αυτοκινήτων). 

α) Μία θέση Οδηγού αυτοκινήτων με βαθμό Δ' έως Α' 

4) Κλάδος ΔΕ30 (Τεχνικών) 

α) Μία θέση (1) υδραυλικού με βαθμό Δ'έως Α' 

Β. ΚΑΤΗΓΟΡΙΑ ΥΕ 

1) Κλάδος ΥΕ 1 - Κλητήρων - θυρωρών - Γ ενικών Καθη¬ 
κόντων 

α) Μία (1) θέση Κλητήρα με βαθμό Ε' - Β' 

2) Κλάδος ΥΕ16 Προσωπικού Καθαριότητας 

α) Μία (1) θέση ΥΕ16 εργάτης, Γενικών Καθηκόντων 

β) Μία (1) θέση ΥΕ16 Καθαρίστρια 

ΠΡΟΣΩΠΟΠΑΓΕΙΣ ΘΕΣΕΙΣ 

1) Κλάδος ΔΕ 14 (Ελεγκτές Εσόδων - Εξόδων) 

α) Δύο (2) θέσεις ελεγκτών εσόδων - εξόδων -με βαθμό 
Δ' έως Α' 

2) Κλάδος ΔΕ 15 Εισπρακτόρων 

α) Μία (1) θέση Εισπράκτορα εσόδων με βαθμό Δ' έως 
Α’ 

Οι προσωποπαγείς αυτές θέσεις κενούμενες με οποι- 
ονδήποτε τρόπο, καταργούνται. 

Προϊστάμενος της ανωτέρω Υπηρεσίας (Γραφείου) εί¬ 
ναι ο υπάλληλος με βαθμό Α' του κλάδου ΔΕ 1 Διοικητικού 
ή ελλείψει αυτού με βαθμό Β'του ιδίου κλάδου μετά από 
απόφαση του αρμοδίου οργάνου. 

ΕΠΟΧΙΑΚΟ ΠΡΟΣΩΠΙΚΟ 

Συνιστώνται (9) θέσεις με σχέση εργασίας ιδιωτικού δι¬ 
καίου ορισμένου χρόνου, διαφόρων ειδικοτήτων για την 
αντιμετώπιση εποχιακών ή άλλων περιοδικών ή πρόσκαι¬ 
ρων αναγκών (Ν. 2503/97 άρθρο 18παρ. 12). 

Η πλήρωση των θέσεων αυτών θα γίνεται σύμφωνα με 
τις ισχύουσες κάθε φορά διατάξεις και εγκυκλίους - οδη¬ 
γίες, που αφορούν στο προσωπικό αυτό. 

Από τις διατάξεις της απόφασης αυτής προκαλείται δα¬ 
πάνη, που έχει προβλεφθεί σε βάρος αντίστοιχου κωδι¬ 
κού αριθμού του προϋπολογισμού έτους 1999 ποσού 
(5.000.000) εκατ. δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 28 Μαρτίου 2000 

Με εντολή Γενικού Γραμματέα Περιφέρειας 
Η Διευθύντρια 
Ε. ΘΕΟΔΩΡΑΚΗ 

-♦- 

Ο) 

Χορήγηση άδειας ασκήσεως επαγγέλματος Κοινωνικού 
Λειτουργού στη Μαρίνου Χριστίνα - Λητών του Νικο¬ 
λάου. 

Η ΝΟΜΑΡΧΗΣΑΘΗΝΩΝ 

Με την 608/11.4.2000 απόφαση της Νομάρχη Αθη¬ 
νών, χορηγήθηκε στη Μαρίνου Χριστίνα - Λητώ του Νι¬ 
κολάου άδεια άσκησης επαγγέλματος Κοινωνικού Λει¬ 
τουργού. 

Με εντολή Νομάρχη 
Ο Διευθυντής κ.α.α. 

ΑΝ. ΓΚΟΡΙΤΣΑ 
-♦- 

Αριθ. 3506 (10) 

Καθορισμός και όροι διάθεσης των υγρών αποβλήτων 
του Ψυγείου της «Σπύρος Νικολίτσας - Ψυγεία 
Α.Ε.Β.Ε.» στο Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 

Έχοντας υπόψη: 

1) Την Ε1β/221/65 Υγειονομική διάταξη «περί διάθεσης 
λυμάτων και βιομηχανικών αποβλήτων» (ΦΕΚ 138/Β/ 
24.2.65), όπως αυτή τροποποιήθηκε με τις αριθ. Γ1 / 
17831/1971 και Γ4/1305/1974 κοινές υπουργικές αποφά¬ 
σεις. 

2) Την από 20.4.2000 αίτηση της «Σπύρος Νικολίτσας- 
Ψυγεία Α.Ε.Β.Ε.» για καθορισμό αποδέκτη των υγρών 
αποβλήτων του «ΨΥΓΕΙΟΥ» της, που βρίσκεται στο 2ο 
χλμ. της οδού Άγιας - Αγιοκάμπου. 

3) Το από 10.5.2000 πρακτικό της αρμόδιας γνωμοδοτι- 
κής επιτροπής, αποφασίζουμε: 

1. Καθορισμός αποδέκτη 

Ορίζουμε σαν αποδέκτη των υγρών αποβλήτων του 
«ΨΥΓΕΙΟΥ», της «Σπύρος Νικολίτσας - Ψυγεία Α.Ε.Β.Ε.» 
που λειτουργεί στο 2ο χλμ. της οδού Αγιάς - Αγιοκάμπου, 


το φυσικό ρέμα που διέρχεται παραπλεύρως του ψυγεί¬ 
ου, στο ύψος του 2,5 χλμ της οδού Αγιάς - Αγιοκάμπου, 
στη θέση «Κουβαρά». 

2. Σημείο εκβολής - τρόπος διάθεσης 

Τα απόβλητα θα διατίθενται στον αποδέκτη με κλειστό 
αγωγό, ο οποίος θα διέρχεται παραπλεύρως και κατά μή¬ 
κος της οδού Αγιάς - Αγιοκάμπου και θα καταλήγει στο 
σημείο συμβολής του ρέματος με την οδό. 

3. Ποσότητα αποβλήτων 

Η ποσότητα των αποβλήτων,που θα διατίθενται στον 
αποδέκτη, θα ανέρχεται μέχρι τα 300 πΓ το 24ωρο (η πο¬ 
σότητα αυτή είναι η μέγιστη και αναφέρεται στην περίοδο 
της πλήρους λειτουργίας του ψυγείου, δηλαδή από 15 Σε¬ 
πτεμβρίου ως 10 Οκτωβρίου κάθε έτους). Τα λύματα προ¬ 
σωπικού θα διατίθενται υπεδάφια. 

4. Όροι διάθεσης 

4.1 Επειδή το ρέμα είναι στραγγιστικό - αρδευτικό, θα 
πρέπει τα ίδια τα απόβλητα του εργοστασίου κατά την 
έξοδο τους σ’ αυτό, έχουν τα χαρακτηριστικά των νερών, 
που είναι κατάλληλα για άρδευση, ψύξη μηχανών και κά¬ 
θε άλλη χρήση πλην ύδρευσης, κολύμβησης και αλιείας 
(άρθρο 4 παρ. 14της Ε1 β/221 /65 υγειονομικής διάταξης) 
και τα οποία είναι: 

α) θερμοκρασία έως 28° Ω 
β) ΡΗ (μονάδες) 6 - 9,5 
γ) διαλυμένο οξυγόνο τουλάχιστον 3 της)/Ι 
δ) αιωρούμενα στερεά (53) (διαμέτρου έως 1 τηπι) έως 
50 πιρ/Ι 

ε) ηλεκτρική αγωγιμότητα έως 750 ΜΗΌ5 /ογπ 
( ή σύνολο διαλυτών αλάτων έως 500 πΐ0/1) 
στ) χλωριόντα έως 120 πιρ/Ι 
ζ) βόριο έως 3 πιρ/Ι 
η) 5ΑΒ έως 18 

θ) βιοχημικά απαττούμενο οξυγόνο (ΒΟΩ 5) σε 20° Θ χω¬ 
ρίς νττροποίηση έως 40 πιρ/Ι 
ι) χημικά απαττούμενο οξυγόνο (ΩΟΩ) έως 120 019 / 
ια) χωρίς ευκρινώς αρατά επτπλέοντα ή καθιζάνοντα 
στερεά ή εναποθέσεις λάσπης και γενικά ουσίες, που 
προέρχονται από τα απόβλητα και φράσσουν τους εκτο- 
ξευτήρες τεχνητής βροχής. 

ιβ) χωρίς τοξικά ή επιβλαβή γενικά, ελαιώδη χρωματι¬ 
σμένα, θερμά, ή άλλα απόβλητα, τα οποία είναι δυνατόν, 
μεμονωμένα ή σε συνδυασμό, να καταστήσουν τα ίδια τα 
απόβλητα ακατάλληλα ή επικίνδυνα για τα εδάφη, τις καλ¬ 
λιέργειες, τα ζώα, τα ψάρια και τους ανθρώπους (δια μέ¬ 
σου της τροφικής αλυσίδας). 

4.2 Με ευθύνη και δαπάνη της η επιχείρηση θα πρέπει 
να φροντίζει για τον καθαρισμό και συντήρηση του απο¬ 
δέκτη ώστε να εξασφαλίζεται η ομαλή και ανεμπόδιστη 
ροή των αποβλήτων και να αποτρέπεται η στασιμότητα 
τους στην κοίτη του. 

4.3 Εάν για οποιονδήποτε λόγο δεν εξασφαλίζονται οι 
όροι, που τίθενται με την παρούσα, καθώς και κάθε άλλη 
υποχρέωση , που απορρέει από την Ε1 β/221/65 υγειο¬ 
νομική διάταξη, η επιχείρηση υποχρεούται να λάβει όλα 
τα απαραίτητα μέτρα, που επιβάλλονται για την άρση 
των αιτιών και συμμόρφωση προς τους όρους που έχουν 
τεθεί. 

5. Αδεια 

5.1 Με βάση την παρούσα θα χορηγηθεί, με νέα απόφα¬ 
ση μας η προσωρινή άδεια, αφού εκτελεσθούν τα έργα 
επεξεργασίας και διάθεσης, διάρκειας μέχρι έξι (6) μη¬ 
νών. 

5.2 Η οριστική άδεια θα χορηγηθεί με απόφαση μας, 
σύμφωνα με την Ε1 β/221 /65 υγειονομική διάταξη, αφού 
ληφθούν υπόψη οι παρατηρήσεις από την διάθεση των 
αποβλήτων, ύστερα από έλεγχο και γνωμάτευση των αρ¬ 


μοδίων υπηρεσιώντης Ν ,Α. Λάρισας, ότι έχουν εξασφαλι- 
σθεί οι όροι, που τίθενται ως άνω. 

6. Ισχύς - Δημοσίευση 

Η παρούσα που ισχύει απάτην υπογραφή της, να δημο- 
σιευθεί στην Εφημερίδα της Κυβερνήσεως. 

Λάρισα, 12 Μάίου 2000 

Ο Νομάρχης 
ΙΩΑΝΝΗΣ ΦΛΩΡΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




